สวัสดีค่ะ วิวจาก Channel Point of View ค่ะ
กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มนี้มาเล่าให้ทุกคนฟังค่ะ
เป็นไงกันบ้างคะ ติดตามซีรีส์รามเกียรติ์กันมาตั้งยาวนานแล้ว
เรื่องราวเข้มข้นขึ้นเรื่อยๆ แล้วนะคะ
ส่วนใครที่ยังไม่เคยติดตามซีรีส์นี้นะคะ แล้วอยากติดตามตั้งแต่ตอนแรกสุดเลย
ก็สามารถกดไปดูได้ตรงนี้เลยค่ะ วิวทำเป็น playlist ไว้ให้แล้วนะคะ
เปิดดูกันยาวๆ ไปเลย
ส่วนใครที่แบบ โอ้ยเล่าเวิ่นเว้อ รายละเอียดเยอะเกินไป ไม่ชอบ ไม่เอาน้ำ อยากได้เนื้อๆ เน้นๆ
เรื่องเป็นยังไง จบยังไง เอาแค่ 10 นาทีจบเท่านั้น
วิวเคยเล่าไว้แล้วเช่นกันค่ะ แต่ต้องคนที่แบบหูไวนิดนึงนะ พูดเร็วมากจริงๆ ในคลิปนั้นนะคะ
ก็สามารถกดไปดูได้ ตรงนี้เช่นกันค่ะ
โอเค ไม่ต้องเวิ่นเว้อไปไกลนะคะ
และแน่นอนนะคะ หลายคนเพิ่งจะมาดูคลิปวิวได้แบบ คลิปสองคลิปเท่านั้น
อย่าลืมกดปุ่ม subscribe นะคะ แล้วก็กดปุ่มเล็กๆ ที่อยู่ด้านข้างด้วย
เวลามีคลิปวีดีโอใหม่ๆ จะได้รู้ค่ะ
นอกจากนี้สามารถติดตามวิวได้ในช่องทางต่างๆ นะคะ
จะได้ไม่พลาดข่าวสารอะไรไง เวลาวิวไปออกงานที่ไหนก็ตาม
เราจะได้เจอกันค่ะ
โอเค เวิ่นเว้อไปไกลแสนไกลนะคะ
เราพร้อมที่จะไปฟังเรื่องราวที่ทั้งสนุกแล้วก็มีสาระกันรึยังคะ
ถ้าพร้อมกันแล้วก็
ไปฟังกันเลยค่ะ
ความเดิมตอนที่แล้วของเรานะคะ เริ่มราวเริ่มเข้มข้นขึ้นแล้วใช่ไหมค่ะ
เพราะว่าเหล่าลิงเนี่ย ประชุมพลกันอยู่เต็มภูเขาละ
เตรียมพร้อมที่จะยกทัพข้ามไปที่กรุงลงกาค่ะ
แน่นอนนะคะ สมาชิกกองทัพตอนนี้ก็มีพระรามพระลักษมณ์ แล้วก็เหล่าลิงเต็มไปหมดเลย
แต่วันนี้เราจะมาพูดถึงละครอีกตัวหนึ่ง ซึ่งเป็นอีกสปีชีส์หนึ่งค่ะ
ก็คือคนธรรพ์นั่นเอง คนธรรพ์นี่เป็น สิ่งมีชีวิตอีกแบบหนึ่งบนสวรรค์นะคะ
ซึ่งคนธรรพ์ที่เราจะพูดถึงในวันนี้ชื่อว่าประคนธรรพ์ค่ะ
ประคนธรรพ์นี่เป็นเหมือนกึ่งๆ เซเลปประจำสวรรค์
เป็นแบบว่าคนธรรพ์ที่มีฤทธิ์มีกำลังมาก เรียกได้ว่าเป็นตัวละครที่เก่งประมาณหนึ่งเลย
แต่มันจะมีบทบาทน้อยมากดังนั้นเราจะไม่พูดถึงมันเยอะ
เอาเป็นว่าประคนธรรพ์นี่นะคะ อยู่ดีๆ ก็รู้สึกว่า อยากเที่ยวป่าจังเลย
ก็อารมณ์เหมือนกับคนสมัยนี้อยากเที่ยวผับอะไรอย่างงี้
ดังนั้นนะคะ ประคนธรรพ์ก็เลยเหาะลงมาค่ะ ปรากฏว่าเหาะไปเหาะมา
เหาะผ่านภูเขาที่พระรามเนี่ย กำลังรวมพลลิงอยู่
เหาะไปก็แบบ เอ๊ะตรงนั้นอะไร ทำไมถึงมีลิงเต็มไปหมดเลย มาประชุมรวมกันเราลงไปถามดูดีกว่า
ดังนั้นนะคะ ประคนธรรพ์ก็เลยเหาะลงมาค่ะ
แน่นอนนะคะเวลาเราตั้งกองทัพมันก็มีการตรวจตรา รักษาความปลอดภัยต่างๆ
ใช่ไหม
ดังนั้นเมือมีสิ่งชีวิตแปลกประหลาดหลุดเข้ามา เหล่าพลลิงก็ต้องพยายามวิ่งเข้าไปจะรุมจับ ประคนธรรพ์ก็แบบ
โอ้ย หยุดๆๆ หยุดก่อน
ฉันไม่ได้มาร้ายๆ ฉันแค่อยากรู้ว่าเธอทำอะไรกัน ไหนเล่าให้ฟังหน่อย
แหม่ ปกติเขาจะเล่ากันไหม ความลับของกองทัพอะไรยังงี้
ก็ไม่ควรจะเล่านะแต่เหล่าลิงเล่าหมดเลย ก็แบบว่า
อ๋อตอนนี้พระนารายณ์มาประชุมรวมพล นู่นนี่นั่น
อวตารมาจะไปปราบทศกัณฐ์
เล่าให้ฟังไป แน่นอนนี้ประคนธรรพ์ได้ยินแบบนี้
ในฐานะตัวละครที่อยู่ฝ่ายดีนะคะ ในเรื่องรามเกียรติ์ จะรู้สึกเหมือนกันหมดเราจะแยกได้ง่ายมากว่า
ตัวละครไหนอยู่ฝ่ายดี ตัวละครไหนอยู่ฝ่ายร้าย
เมื่อได้ฟังเรื่องราวนะคะ
ประคนธรรพ์อยู่ฝ่ายดีค่ะ ประคนธรรพ์ฟังเรื่องราวเสร็จปุ๊บ รู้สึกว่าแบบ
เฮ้ย พระนารายณ์อวตาร ฉันอยากมีส่วนร่วมกับสิ่งนี้มาก
พาฉันไปเฝ้าพระนารายณ์หน่อยนะคะ
ดังนั้นเหล่าลิงก็เลยพาประคนธรรพ์นะคะ
ไปเฝ้าตามลำดับ ก็ส่งไปหาสุครีพ สุครีพ ส่งให้พระลักษมณ์
นู่นนี่นั่น
จนสุดท้ายนะคะพระรามก็รู้สึกว่า เออ ประคนธรรพ์ก็เป็นคนดีมีฝีมือ
ก็ โอเค อยากเข้ามาร่วมกองทัพของเราก็เข้ามาเลยจ้า
เท่านั้นแล้วก็จบไปนะคะ บทบาทของประคนธรรพ์ในบทนี้
เพราะวันนี้เราจะมาพูดถึงเรื่องที่มันกว่านั้นค่ะ คือ
การพผจญภัยของทหารลิง 3 ตนนะคะ ได้แก่หนุมาน องคต แล้วก็ชมพูพานนั่นเองค่ะ
เรื่องของเรื่องก็คือหลังจากที่ประคนธรรพ์ มาฝากเนื้อฝากตัวแล้วเนี่ย
คืนนั้นนะคะ พระรามก็กลับไปนอนตามปกติ
ปรากฏว่านอนไปนอนมาฝันนู่นฝันนี่ คิดถึงนั่น คิดถึงนี่ เอาเป็นว่าสรุปแล้วนะคะ ตื่นมาคิดถึงนางสีดาค่ะ คิดถึงมาก คิดถึงแบบ
ฮือ สีดาของพี่เมื่อไหร่พี่จะได้เจอสีดาสักที ร้องไห้ฟูมฟายนะคะ
ดังนั้นค่ะ วันรุ่งขึ้นพอตื่นเช้ามาพระรามก็เลย จัดการประชุมพลกันค่ะ ประชุมๆ แล้วก็บอกว่า
ไม่ได้การแล้ว
เราจะต้องไปช่วยนางสีดาแล้วล่ะ
เรายกทัพกันไปเลยดีกว่า
แต่โชคดีนะคะที่เหล่าทหารของพระรามเนี่ย มีสติ ก็เลยมีการคัดค้านขึ้นมาประมาณว่า
เดี๋ยวๆๆ เคยเล่นเกมมั้งปะ คือ
กองทัพใหญ่มาก กองทัพใหญ่ 77 สมุทรไท จะยกดุ่มๆๆ เข้าไปกรุงลงกา
แบบไม่รู้ช่องทางไม่รู้อะไรเลย กรุงลงกาอยู่ไหนยังไม่รู้
คือแบบสมัยนั้นไม่ได้มี google map เก็ตไหม
จะได้แบบว่า google map พาฉันไปกรุงลงกาหน่อย แล้วมันจะได้บอกเส้นทาง
มันต้องมีคนไปเปิดแมพก่อน
เคยเล่นปะเนี่ย สตาร์คงสตาร์คราฟท์ อ่าว มุกซ้ำอีก
อะ ไม่เอา เลิกเล่นมุกนี้นะคะ
ดังนั้นค่ะ พระรามก็เลยคิดว่า
เออ ก็ได้เราก็ควรจะมีการเปิดแมพ ดังนั้นส่งใครไปดีถึงจะเหมาะกับการเปิดแมพ
คุยกันไปคุยกันมานะคะ ก็เลยรู้สึกว่า โอเค มีทหารที่เก่งกล้าสามารถอยู่ทั้งหมด 3 ตน ที่ควรจะส่งไป
ก็คือ หนุมาน องคต แล้วก็ชมพูพานนั่นเองค่ะ
ดังนั้นนะคะ พระรามก็เลยจัดทหารให้กองกำลัง กองกำลังหนึ่งแล้วบอกว่า
ให้ 3 นายเนี่ย บุกเข้าไปในกรุงลงกา
และแอบไปสื่อข่าวนางสีดาด้วย
อย่างน้อยก็ควรจะรู้ใช่ไหมว่าสีดายังมีชีวิตอยู่
ไม่ใช่ว่าแบบ บุกไปถึงนะ แล้วนางสีดาไม่ยอมทศกัณฐ์ โดนทศกัณฐ์ฆ่าตายไปแล้วมันก็ไม่คุ้มที่จะบุก นึกออกใช่ไหม
และที่สำคัญนะคะ
ควรจะไปบอกนางสีดาให้รู้ด้วยว่า
ความช่วยเหลือกำลังจะมาถึง
เดี๋ยวดีไม่ดีนางสีดาแบบ
ทศกัณฐ์เข้ามาแล้ว ฉันฆ่าตัวตาย แอ๊ะ
ตายไปก็จบเลยใช่ไหม
ดังนั้นนะคะ พระรามก็เลยเรียกหนุมาน ชมพูพาน แล้วก็องคตเข้ามาค่ะ แล้วก็บอกว่า
อะ นี่ นี่คือสไบของนางสีดาที่ฉันเก็บได้กลางทาง และนี่คือแหวนของนางสีดาที่สดายุให้มา
เอาไปให้นางสีดานะ แล้วบอกนางสีดาว่า
ความช่วยเหลือกำลังจะมาถึงแล้ว
ซึ่งก็เป็นโชคดีของพระรามอีกรอบนะคะ ที่หนุมานได้สติ หนุมานก็บอกว่า
เดี๋ยว ไอ้สองอย่างเนี่ยมันจะไปพิสูจน์ได้ยังไงว่า ฉันเป็นทหารของพระรามจริงๆ
คือพระองค์ลืมไปรึเปล่าว่าเราเพิ่งจะเจอกัน
แล้วตอนที่เราเจอกันนี่นางสีดาก็โดนจับไป แล้ว นางสีดาจะรู้ได้ยังไงว่าข้าเป็นทหารของพระรามจริงๆ
เกิดนางสีดาเข้าใจว่าข้าเป็นยักษ์ปลอมตัวมาแล้วทำยังไงอะ
นางสีดาไม่รู้นี่ว่าแบบ พระรามจะมามีทหารเป็นลงเป็นลิง อะไรอย่างงี้
เออ แล้วที่สำคัญนะ แหวนนี้กับสไบนี้มันก็ตกอยู่กลางทาง
ใครมาเก็บก็ได้
ทำยังไงดีนางสีดาถึงจะเชื่อว่าข้าเป็นทหารของพระองค์
พระรามนะคะ ก็เลยให้ข้อมูลเพิ่มไปอีกข้อหนึ่งกับหนุมานค่ะ ซึ่งไม่เข้าใจนะ ว่าพระรามกล้าพูดได้ยังไง
กลางที่ประชุมลิงเลย อยู่ดีๆ ก็แบบ
อะ โอเค หนุมานได้ ข้าจะบอกความลับข้อหนึ่งกับเจ้า ถ้าเจ้าไปเจอสีดานะ เจ้าบอกข้อนี้เลย
คือข้อนี้เป็นเรื่องที่มีแค่เรารู้กันอยู่ 2 คน 2 คนเท่านั้น
ถ้าบอกไปนะ สีดาต้องมั่นใจแน่ๆ เลยว่าข้าเป็นคนส่งเจ้ามา
ข้อความนั้นก็คือ
ไปบอกสีดานะว่าจำความหลังของเราได้ไหม
ตอนนั้นไง ตอนที่ข้าจะไปยกธนูแล้วได้เจ้ามาเป็นเมีย ก่อนที่ข้าจะยกธนูอะ
เจ้าแอบมองข้าอยู่บนหน้าต่าง แล้วข้าก็มองเจ้าขึ้นไปเหมือนกัน
ตาของเราก็สบกัน ปิ้ง แล้วทำให้เราหลงรักกัน
เอาข้อความนี้ไปบอกสีดานะหนุมาน รับรองไม่มีใครรู้ มีเรารู้กันอยู่ 2 คนเท่านั้น
แต่ตอนนี้นี่คือรู้กับทั้งกองทัพละนะ
อย่างไรก็ดีนะคะ หนุมานก็จำข้อความนี้ไปค่ะ
และหลังจากนั้นไม่นานค่ะ หนุมาน องคต และชมพูพาน ก็ออกเดินทางไปเพื่อที่จะไปเปิดแมพกรุงลงกานะคะ
ซึ่งแน่นอนระหว่างทางก็จะต้องมีการแวะพักอะไรต่างๆ
วันหนึ่งนะคะ ทหารลิงทั้ง 3 ตัวเนี่ย ก็ไปนอนพักอยู่ข้างสระน้ำแห่งหนึ่งค่ะ
ระหว่างที่กำลังนอนพักอยู่แล้วก็พักไพร่พลเต็มไปหมดเลยเนี่ย ปรากฏว่า
สระน้ำแห่งนั้นนะคะ ไม่ใช่สระน้ำว่างค่ะ แต่เป็นที่อยู่ของยักษ์ตนหนึ่ง ชื่อว่ายักษ์ปักหลั่น
ยักษ์ปักหลั่นเนี่ยนะคะ เป็นยักษ์ที่ได้รับคำสั่งไว้ว่า
ใครที่มาอยู่บริเวณบ่อน้ำนี้สามารถจับกินได้หมดเลย
ดังนั้นนะคะ
ตอนกลางคืน ยักษ์ปักหลั่น ซึ่งแบบอดอยากยากแค้น มานานแสนนาน ไม่มีใครหลงเข้ามาตรงนี้นานแล้วเนี่ย
ก็เลยขึ้นมาจากน้ำ ขึ้นมาแล้วก็แบบ
โอ้ว ลิงเต็มเลย น่าจะอร่อย เอาไปทำอะไรดีนะ
กินสมองลิงดีไหม บำรุงสมองข้าหรือว่าเอาไปทำเนื้อลิงอะไรดี
แหม่ ไหนลองเล็งดูซิ จะกินตัวไหนดีนะ
อุ๊ย ไอ้ลิงตัวเขียวตัวนั้นน่ะ เครื่องแต่งกายมันดูไฮโซ
มันน่าจะเป็นเจ้านายของพวกนี้แน่ๆ จับเจ้านายกินก่อนดีกว่า
ว่าแล้วนะคะ ยักษ์ปักหลั่น ซึ่งกำลังเล็งถูกตัวนะคะ ก็เลยมองไปเห็นองคตค่ะ วิ่งเข้าไปแท่ดๆๆ
กระโดดถีบอกองคตค่ะ ปัก โอ้โห้ย องคตโดนถีบก็ตื่นสิค่ะ แล้วแน่นอนองคตไม่ใช่ลิงกระจอกนึกออกปะ
เป็นถึงหลานของพระอินทร์ทีเดียวนะคะ ลูกพาลี จะไปยอมง่ายๆ ได้ยังไง
ดังนั้นนะคะองคตกับยักษ์ปักหลั่นก็เลยมีการ ต่อสู่กันค่ะ สู้ไป สู้มา
จนในที่สุดยักษ์ปักหลั่นแพ้ กำลังจะโดนฆ่าละ ยักษ์ปักหลั่นแบบ
หยุด! อย่างเพิ่งฆ่าข้า ข้าผิดไปแล้ว ท่านเป็นใครทำไม ท่านเก่งจังเลย เล่าให้ข้าฟังหน่อยได้ไหม อะไรอย่างงี้นะคะ
ซึ่ง ถ้าเป็นเรื่องที่แบบ make sense เนี่ย องคตก็ไม่ควรจะเล่า เก็ตปะ
ตัวเองกำลังจะไปสู้กับยักษ์ แล้วนี่แบบยักษ์อีกตัวหนึ่งอะ อยู่ดีๆ ก็เล่าเรื่องให้ฟังหมดเลยบอกว่า
อ๋อ ข้าเป็นทหารของพระนารายณ์ เนี่ยนะข้าจะพาไพร่พล ไปเปิดแมพกรุงลงกา ก็เลยมาพักผ่านตรงนี้
เจ้าเป็นใครกล้าดียังไงมาพยายามกินข้าเนี่ย ห๊ะ
ยักษ์ปักหลั่นได้ยินอย่างนั้นนะคะ ยักษ์ปักหลั่นแบบ
โอ้ ทหารพระนารายณ์จริงเหรอ
นี่ข้าจะเล่าให้ฟัง จริงๆ แล้วข้าเนี่ย
เป็นเทวดาอยู่บนสวรรค์
แต่ว่าโดนคำสาปของพระอินทร์
คือ ข้าไปแอบมีความสัมพันธ์อะไรบางอย่างกับนางฟ้า ในตำหนักของพระอินทร์
ดังนั้นนะคะ พระอินทร์ก็เลยสาปข้าไว้บอกว่า
ให้ข้าลงมาอยู่ตรงนี้ให้เป็นยักษ์ เมื่อไหร่ก็ตามที่ทหาร พระนารายณ์เนี่ยเดินทัพผ่านมาแล้วมาถึงแล้วลูบหลังข้านะ
ข้าเนี่ยก็จะพ้นจากคำสาปแล้วกลับมาเป็นเทวดาเหมือนเดิม
องคตได้ยินแบบนั้นนะคะ องคตก็เลย อ๋อแค่ลูบหลังใช่ไหม ได้ๆ เดี๋ยวข้าจัดให้ องคตก็เลยจัดการลูบหลังยักษ์ปักหลั่นนะคะ
ไปทีสองที
ยักษ์ปักหลั่นก็เลยกลายร่าง ฟริ้ง กลับเป็นเทวดา แล้วก็เหาะขึ้นสวรรค์ไปเลยค่ะ
องคตก็กลับมาแล้วก็มาเล่าเรื่องทั้งหมด ให้หนุมานกับชมพูพานฟัง
เสร็จเรื่องยักษ์ปักหลั่นนะคะ ลิงทั้งสามตนก็พาบริวารค่ะ ออกเดินทางไปต่อ ปรากฏว่า
ไปเจอเมืองอยู่เมืองหนึ่งค่ะ เป็นเมืองร้างแบบไม่มีผู้คนเลย
ลิงทั้ง 3 ตัวนะก็รู้สึกว่าแบบ เฮ้ย มันแปลกๆ นะ อะไรยังไง คุยกันไปคุยกันมาสุดท้ายนะคะหนุมานบอกว่า
ไม่เป็นไร เดี๋ยวข้าเข้าไปดูเอง เดี๋ยวเจ้ารออยู่ข้างนอกนี่แหละ
จริงๆ ก็แปลกนะ คือเป็นเมืองร้าง จริงๆ ก็ควรจะเข้าไปด้วยกันรึเปล่า
ก็ไม่รู้นะคะ
หนุมานค่ะ เข้าไปในเมืองเข้าถึงก็แบบ
เอ๊ ไม่มีคนเลย ตรงไหนก็ไม่มี ตรงไหนก็ไม่มี
จนกระทั่งเดินขึ้นไปในปราสาทนะคะ ก็คือเป็นเหมือนแบบ จุดศูนย์กลางของเมืองนั่นแหละ
ปรากฏว่าไปเจอสาวสวยอยู่คนหนึ่งนั่งอยู่ค่ะ หนุมานเห็นสาวสวย น่ะ นิสัยหนุมานแบบไทยนะ
อย่าลืมนะคะว่าตอนนี้เรากำลังเล่าอยู่ในเวอร์ชั่น
รามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช รัชกาลที่ 1
เออ หนุมานจะมีความเจ้าชู้เล็กๆ อะนะ แตกต่างจากเวอร์ชั่นอื่นอย่างชัดเจนนะจ๊ะ
หนุมานค่ะ เข้าไป แล้วก็ไปเจอสาวสวยนั่งอยู่ หนุมานจีบ
หนุมานแบบว่าไงจ๊ะ แม่น้องสาว มานั่งทำอะไรอยู่ตรงนี้คนเดียวอะ
บอกพี่มาเถอะ
อะไรยังงี้
คือเข้าไปแล้วก็แบบมีความหม้อเลยนะคะ
ซึ่งสาวคนนั้นค่ะคือนางบุษมาลีค่ะ นางบุษมาลีแบบ
เฮ้ย ลิงที่ไหนอะ เข้ามาทำไมที่นี่ คือฉันอยู่ตรงนี้มาสามหมื่นปี ไม่เคยอะไร สิ่งมีชีวิตไหนเข้ามาตรงนี้เลย
ไม่ได้ๆ เจ้าเป็นใคร บอกมาเดี๋ยวนี้นะ อะไรอย่างงี้
หนุมานก็มีความแบบเล่าให้ฟัง
ไม่กลัวเลยนะ กลัวว่าแบบโดนแบบกำดัก โดนหลอก ยักษ์มาตั้งเมืองปลอม เอาสาวแปลงมาไว้อะไรงี้ ไม่กลัวเลย
หนุมานนะคะ ได้ยินแบบนั้นหนุมานแบบ แหม่น้องสาวอย่ามากลัวพี่เลย
เป็นอะไรรึเปล่าทำไมมาอยู่ตรงนี้คนเดียว เล่าให้พี่ฟังเถอะ
นะนะนะ พี่จะได้ช่วยเจ้าไง ถ้าเจ้ามีปัญหาอะไรไง
นี่ไม่รู้เหรอ พี่เนี่ยเป็นทหารของพระนารายณ์อวตารเชียวนะ
เรื่องอะไรพี่ก็ช่วยได้ทั้งนั้นแหละ
น่ะ มีความเอาพระนารายณ์ไปจีบสาวอีกนะคะ
นางบุษมาลีนะคะ ก็เป็นผู้หญิงคนหนึ่ง ซึ่งอยู่ดีๆ ก็มีลิงบุกเข้ามาในห้องนอนน่ะนะ แล้วก็มาจีบตัวเอง นางบุษมาลีก็แบบ
อุ๊ย อย่ามาแตะเนื้อต้องตัวฉัน เธอเป็นอะไร เธอเป็นใคร
มาบอกว่าเป็นทหารพระนารายณ์อะไร มาทำนิสัยแบบนี้ ไม่จริงอะ ไม่เชื่อหรอก
ไหนเป็นทหารพระนารายณ์ชื่ออะไรไหนบอกมาซิ
หนุมานนะคะ ได้ทีแบบนั้นหนุมานแบบ
ข้าชื่อว่ากำแหงหนุมานเป็นทหารเอกของพระนารายณ์
ตอนนี้กำลังจะเดินทางไปที่กรุงลงกา เพื่อไปส่งสารให้นางสีดา
เล่าไปหมดเลย เล่าซะละเอียดยิบนะคะ
ฝั่งนางบุษมาลี นางบุษมาลีแบบ เฮ้ย คิดอยู่ในหัว เฮ้ย จริงๆ ฉันก็โดนพระอินทร์สาปลงมานะบอกว่า
ให้มาเฝ้าเมืองนี้
ถ้าเกิดได้เจอกับทหารของพระนารายณ์ตัวจริง ฉันจะพ้นคำสาป
เขาเป็นทหารของพระนารายณ์ตัวจริงรึเปล่านะ
ไม่ดีๆ เป็นผู้หญิงโดนจีบอยู่ฉันจะต้องแกล้งปัดไปก่อน
นางบุษมาลีนะคะก็เลยแบบ
อย่ามาบอกว่าตัวเองเป็นทหารพระนารายณ์ชื่อหนุมาน
หนุมานตัวจริงอะ ต้องหาวเป็นดาวเป็นเดือน ต้องแบบลอยขึ้นไปบนฟ้าได้
ไม่จริงอะอย่ามา นี่เป็นลิงธรรมดาอย่ามาหลอกกันเลย อะไรยังงี้นะคะ
ซึ่งแน่นอนด้วยสกิลความอยากจีบสาวนะคะ
หนุมานก็เลยเหาะขึ้นไปบนอากาศค่ะ แล้วก็หาวเป็นดาว หาวเป็นเดือนแบบกระจุยกระจายเลย ไม่กลัวเลยนะ ว่า
ไพร่พลที่อยู่นอกเมืองจะงง
นึกสภาพองคตกับชมพูพาน รออยู่นอกเมืองอยู่ดีๆ ก็เจอหนุมานเหาะขึ้นมาอยู่กลางเมืองแล้วก็หาว วิ้ง
น่าจะงงน่าดูนะคะ แต่อย่างไรก็ดี ในตัวบทไม่ได้กล่าวไว้ ดังนั้นเรากลับเข้าเรื่องดีกว่า
นางบุษมาลีเห็นแบบนั้นนะคะ ก็เลยแบบว่า
อุ๊ย นี่มันทหารของพระนารายณ์ตัวจริง ฉันจะต้องเล่าเรื่องทั้งหมดให้หนุมานฟังเเล้ว
นางบุษมาลีก็เลยเล่าให้หนุมานฟังค่ะ บอกว่า
เออ เรื่องราวทั้งหมดน่ะ จริงๆ แล้วฉันอะ เป็นข้ารับใช้ของพระอินทร์อยู่บนสวรรค์
แต่ไอ้เมืองเนี่ย จริงๆ มันก็เป็นเมืองปกติธรรมดานี่แหละ แต่ไอ้เจ้าเมืองอะ ชอบขึ้นเฝ้าพระอินทร์
ขึ้นไปถึงก็ไปหม้อนางฟ้าของพระอินทร์อะ คือแบบมันมีนางอัปสรตนหนึ่ง ชื่อว่านางอัปสรรัมภา
จำรัมภากันได้ใช่ไหม ตนนั้นแหละ คือเป็นนางอัปสรตนโปรดของพระอินทร์ตนหนึ่งอะนะ
ทีนี้ กษัตริย์เมืองนี้ชอบ
ชอบรัมภามาก แล้วก็อยากจีบอยากได้ ไม่รู้จะทำยังไง ก็เลยมาชวนฉันให้ฉันไปเป็นเม่สื่อ
ปรากฏว่าพระอินทร์จับได้ พระอินทร์ก็เลยสาป แบบว่า
ล้างเมืองเนี่ย ทิ้งทั้งเมืองเลย ตายเรียบ
แล้วก็เหลือฉันเนี่ย สาปให้ลงมาจากสวรรค์ให้มาอยู่ตรงเนี่ย รอวันที่ทหารของพระนารายณ์น่ะ เดินทางผ่านมา
เดินทางผ่านมาเมื่อไหร่นะ ฉันถึงจะได้พ้นคำสาป แล้วก็กลับไปอยู่บนสวรรค์เหมือนเดิม
ซึ่งแน่นอนนะคะว่าหนุมานบอกว่า
โอ้ย เรื่องแค่นี้ ชิลล์มาก
เดี๋ยวปลดคำสาปให้ ไม่ใช่แค่เจอด้วย ได้มากกว่าเจออีก
แล้วก็แน่นอนนะคะ ด้วยสไตล์หนุมาน หลายๆ คนก็น่าจะรู้นิสัยอยู่แล้วว่ามันเกิดอะไรขึ้นน่ะนะ
ซึ่งหนังจากเกิดเหตุการณ์ดังกล่าวขึ้นนะคะ
นางบุษมาลีก็ลืมไปเลยว่าตัวเองต้องกลับสวรรค์ ก็รู้สึกว่า เออ ฉันก็ต้องอยู่เป็นเมียหนุมานต่อรึเปล่า
แต่หนุมานค่ะ หลังจากได้สิ่งที่ตัวเองต้องการไปแล้ว
หนุมานก็บอกว่า เสียใจจังเลยที่เราไม่สามารถได้มีเวลา ได้อยู่ด้วยกันนานกว่านี้ คือพี่มีภารกิจต้องไป
เอาเป็นว่า
หักใจซะเถอะนะน้องสาว เดี๋ยวพี่ส่งเจ้ากลับสวรรค์เอง
นางบุษมาลีก็แบบ อ่าวๆๆ แล้ว เออ บนสวรรค์เรื่องความผิดชู้สาว มันก็ผิดรึเปล่า แต่ว่า
อย่างไรก็ตามไม่ได้มีกล่าวถึงในตัวบทนะคะ
แล้วที่สำคัญนะคะ
หนุมานเท่านี้ยังไม่พอ หนุมานยังไปถามนางบุษมาลีอีกบอกว่า
เออ ไหนๆ ก็ไหนๆ แล้ว ภารกิจพี่เนี่ย คือพี่จะต้องไปกรุงลงกาใช่ไหม
บอกทางพี่หน่อยสิ
นอกจากจะไม่รับผิดชอบแล้ว ยังไปถามทางเขาอีกน่ะนะ
ซึ่งนางบุษมาลีนะคะ สุดท้ายก็ต้องบอกทางหนุมานไป แล้วก็หักใจไปอะนะ
อ๋อ เนี่ยนะ เดินทางไปตรงนู่น เดี๋ยวไปตรงนู่นเสร็จจะไปเจอนางฟ้าอีกองค์หนึ่งอยู่กลางสระน้ำ ไปถามตรงนั้นแล้วกันนะ
ว่าแต่ตอนนี้ส่งข้ากลับสวรรค์ได้รึยัง
หนุมานนะคะ ก็เลยอุ้มนางบุษมาลีแล้วก็โยนขึ้นฟ้า ส่งกลับสวรรค์ไปค่ะ
ว่าแล้วก็กลับออกมาข้างนอก แล้วก็เล่าเรื่องราวทั้งหมด ก็ไม่รู้ว่าทั้งหมดขนาดไหนนะคะ
ให้ชมพูพานกับองคตฟังค่ะ แล้วทั้งหมดก็ออกเดินทางต่อไป
ไปถึงก็ไปเจอนางฟ้ากลางน้ำเหมือนกัน แต่อันนี้ไม่ได้โดนสาปไว้
อันนี้เป็นข้ารับใช้ของพระอิศวร ซึ่งพระอิศวรสั่งเอาไว้บอกว่า
เออ เดี๋ยวพอพวกหนุมานผ่านมาเมื่อไหร่ให้บอกทางเนาะ นางฟ้ากลางน้ำก็ทางต่อไปบอกว่า
เออ เดี๋ยวให้ไปตรงนู่น ไปตรงนู่นจะไปเจอพระฤาษี
ซึ่งแน่นอนทุกคนก็ต้องเชื่อ ก็ยกทัพกันต่อไป ไปเจอพระฤาษี พระฤาษีก็บอกว่า
ให้เดินทางข้ามน้ำไปฝั่งนู่น
อะ ทุกคนก็เดินทางข้ามน้ำตามพระฤาษีไป
ไปตรงนู่น
ปรากฏว่าไปอยู่บนภูเขาแห่งหนึ่งค่ะ
อยู่ที่หน้าถ้ำ เป็นถ้ำใหญ่มากแห่งหนึ่ง
ลิงทุกตัวรู้สึกว่าแบบ
หนาวอะ คืนนี้พักแรมคืนนี้หนาวจังเลย
ก่อไฟผิงกันดีกว่า
ว่าแล้วนะคะ เหล่าลิงก็ก่อไฟผิงกัน แล้วก็อารมณ์แบบ เรื่องเล่ารอบกองไฟอะ
ประมาณว่าเล่นละครรอบกองไฟกันอยู่ดีๆ ก็ปรึกษากันขึ้นมาซะอย่างงั้นเลย บอกว่า
พวกเราทุกคน เราจะตั้งใจปฏิบัติหน้าที่ให้สมกับที่ เราเป็นทหารของพระนารายณ์
ให้ไว้ชื่อของเรา
ให้เหมือนกับพญานกสดายุ
ซึ่งอุตสาห์สละชีพเพื่อปกป้องนางสีดา พวกเราจะสานต่อปณิธานนั้น
ปรากฏว่าพอประโยคนี้หลุดออกมาค่ะ
ภูเขาสั่ง ภูเขาทั้งหลังแบบ กึกๆๆ
เรื่องจริงๆ ก็คือมีนกอีกตัวหนึ่งค่ะ อยู่ในถ้ำชื่อว่าพญานกสัมพาที
พญานกสัมพาทีเนี่ยนะคะ
เป็นพี่ชายของพญานกสดายุ
ปรากฏว่าวันหนึ่งเนี่ย ตอนที่ทั้งสองตัวกำลังเด็กๆ เนี่ยนะ พญานกสดายุเนี่ย เกิดเห็นพระอาทิตย์ลอยผ่านบนท้องฟ้า
มา
สดายุเข้าใจไปเองว่า อู้วหู้ว อันนี้จะต้องเป็นผลไม้ชนิดใหม่แน่เลย กำลังสุกแดงน่ากิน
ด้วยความที่เป็นนกที่มีฤทธิ์มากนะคะ ก็เลยเหาะขึ้นไป จะไปกินพระอาทิตย์ค่ะ
สัมพาทีพยายามจะห้ามน้อง ห้ามยังไงก็ห้ามไม่ทัน ปรากฏว่าไปจะถึงละ
แน่นอนพระอาทิตย์ก็ต้องโกรธ อยู่ดีๆ นกที่ไหนก็ไม่รู้ บังอาจจะมากินฉัน
พระอาทิตย์ นะคะ ก็เลยแผ่แสงแรงมาก สาดมา พรึ่บ ประหนึ่งกรุงเทพในเดือนเมษายน
แดด เนี่ยนะคะ กำลังจะเผาสดายุ ปรากฏว่าสัมพาทีเห็นค่ะ สัมพาทีรู้สึกว่าแบบ ไม่ได้ฉันจะต้องปกป้องน้อง
ก็เลยเอาปีกตัวเองไปรับ ฟึ่บ
ดังนั้นนะคะ ขนของสัมพาทีก็เลยร่วมหมดตัวเลยค่ะ
แล้วพระอาทิตย์นะคะ ก็สาปซ้ำไว้บอกว่า
พวกเจ้าเนี่ยบังอาจมาก ขอให้ขนที่ร่วงไปไม่ต้องขึ้นมาอีกเลย จนกว่าวันไหนก็ตามที่ทหารของพระนารายณ์เนี่ยนะ
เดินทางมาจะไปส่งข่าวให้นางสีดาในกรุงลงกา
วันนั้นแหละ ถ้าทหารโห่ขึ้นมาพร้อมกัน 3 ครั้ง แบบ โห่โห่โห่
แต่ไม่ใช่เสียงนี้ เขาคงแบบ ฮิ้วๆๆ อะไรแบบนี้น่ะนะ
ขนถึงจะกลับขึ้นมาเหมือนเดิม
ถึงวันนั้นก็ชี้ทางบอกเขาด้วยแล้วกัน
นะคะ
ดังนั้นนะคะ พอพญานกสัมพาทีออกมา แล้วก็เล่าเรื่องทั้งนี้ให้หนุมานฟัง
หนุมานก็เลยจัดการให้ทหารทั้งหมดเนี่ย โห่ขึ้นมา 3 ครั้งนะคะ
ทำให้ปีของพญานกสัมพาทีเนี่ย
กลับมาหมดเลยสวยงาม กลายเป็นแบบพญานกฟื้นคืนชีพ ฟริ้ง ขึ้นมาอีกรอบหนึ่ง
แล้วทำไมต้องทำท่าเหมือนตัวเองเป็นพญานกด้วย ก็ไม่รู้เหมือนกัน
เอาเป็นว่าอย่างไรก็ตามค่ะ พญานกสัมพาทีนะคะ ก็เลยตอบแทนลิงต่างๆ ด้วยการบอกว่า
อะ ท่านทั้ง 3 ตน ขึ้นมาบนหลังข้ามา ขี่หลังข้าไป เดี๋ยวข้าพาบินรอบกรุงลงกา 1 รอบ เป็นกรุงลงกาทัวร์นะคะ
sightseeing จะได้เห็นแผนที่ของกรุงลงกาทั้งหมด แล้วก็จดจำได้ เป็นการเปิดแมพกรุงลงกาโดยสมบูรณ์นะคะ
แน่นอนว่าลิงทั้ง 3 ตน ก็ต้องขึ้นหลังนกสัมพาทีค่ะ แล้วก็ดูทั้งหมดแล้วก็จำมาได้นะคะ
ซึ่งทำให้วิวรู้สึกว่าเรื่องราวตอนนี้ ค่อนข้างยาวแล้วค่ะ เดี๋ยวเราค่อยไปดูสัปดาห์หน้าดีกว่าว่า
ตอนนี้เดินทางมาถึงกรุงลงกาแล้ว
จะเกิดอะไรขึ้น
จะมีการผจญภัยที่น่าตื่นเต้นอะไรยังไงบ้างนะคะ สำหรับวันนี้
ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันค่ะ
แล้วพบกันใหม่โอกาสหน้านะคะ
บ๊าย บาย
สวัสดีค่ะ
เป็นไง เป็นกาผจญภัยที่แบบเก็บแต้มกันไปเรื่อยๆ เลยนะคะ เหมือนแบบว่ามีการส่งต่อกันเป็นทอดๆๆๆ
ซึ่งอันนี้วิวก็สงสัยนิดนึงนะ คืออยากรู้มากว่านี่คืออะไร
พลอตทั้งหมดมันโดนแพลนไว้แล้วใช่ไหม นอกจากบนสวรรค์จะรู้ว่าแบบ เดี๋ยวพระนารายณ์จะอวตาร
เดี๋ยวตรงนั้นจะลงมาเกิดเป็นตรงนี้ เป็นทหารพระนารายณ์
ยังอุตสาห์แบบว่าเหมือนปักหมุดบอกทางไว้ตามทางอีกอะ เหมือนสาปคนเอาไว้แบบ
เมื่อไหร่ก็ตามนะที่พระนารายณ์อวตาร เธอถึงจะพ้นคำสาป
ไม่ว่าจะเป็นพระอินทร์สาป พระอิศวรสาป
พระพรหมก็สาป คือใครก็ตามฤาสงฤาษีสาปกันไปหมดเลย
ก็เรียกได้ว่าเป็นอีเวนท์ใหญ่อีเวนท์หนึ่ง ในโลกของวรรณคดีอินเดียแล้วกันนะคะ
เยอะแยะเต็มไปหมดนะจ๊ะ
แล้วพบกันใหม่โอกาสหน้าค่ะ
วันนี้ลาไปก่อนค่ะ บ๊าย บาย
สวัสดีค่ะ